paragraph_text: Aleksandrijski patrijarh i aleksandrijska Crkva od ranokršćanskih su vremena uživali veliki ugled pa je ni tadašnje bizantske vlasti, usprkos pristajanju na monofizitsko učenje, tijekom 4. i 5. stoljeća nisu uspjele uvesti u crkveno jedinstvo. Osnivačem samostalne egipatske Koptske crkve smatra se patrijarh Dioskur, koji je na Kalcedonskom saboru podržavao monaha Eutiha i njegovo učenje. Liturgijski jezik Koptske crkve je koptski jezik, a liturgija je aleksandrijskog obreda. Na čelu je aleksandrijski patrijarh, koji se još naziva i papa, sa sjedištem u Kairu.